Diari Oficial de la Generalitat Valenciana


Sumari del DOGV 9599, del 19-05-2023 (2023/5348)

RESOLUCIÓ de 12 de maig de 2023, de la consellera d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9599

Data del DOGV
:   19-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5348


Data del document
:   12-05-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 12 de maig de 2023, de la consellera d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020. [2023/5348]  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), disposa que aquelles conselleries que tinguen previst atorgar subvencions hauran d'elaborar amb caràcter previ un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents i el contingut dels quals serà el determinat en la legislació bàsica estatal.  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques o qualsevol dels ens que proposen l'establiment de subvencions, amb caràcter previ, hauran de concretar en un pla estratègic de subvencions, els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, que se supeditaran, en tot cas, al compliment dels objectius d'estabilitat pressupostària.  
  
L'article 160.2.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que les persones titulars de les conselleries, tant en l'àmbit dels seus departaments com en el dels organismes públics vinculats o dependents, són els òrgans competents per a aprovar el pla estratègic de subvencions de la conselleria, que comprendrà tant les pròpies del departament com les dels organismes públics vinculats o dependents.  
  
Mitjançant la Resolució de 23 de març de 2020 d'aquesta conselleria, es va aprovar el Pla estratègic de subvencions per al període 2020-2023, modificat per Resolució de 2 de març de 2021, de la Conselleria d'Educació, Cultura i Esport, per Resolució de 23 de febrer de 2022, de la Conselleria d'Educació, Cultura i Esport, per Resolució de 26 de juliol de 2022, de la sotssecretària de la Conselleria d'Educació, Cultura i Esport, per Resolució de 13 de setembre de 2022, de la sotssecretària de la Conselleria d'Educació, Cultura i Esport i per Resolució de 20 de març de 2023, de la sotssecretària de la Conselleria d'Educació, Cultura i Esport.  
El Pla estratègic de subvencions per al període 2020-2023 contempla per a la Direcció General de Política Lingüística i Gestió del Multilingüisme, dins de l'objectiu estratègic 1, Incrementar l'ús del valencià, la línia S3168 d'ajudes a empreses, comerços i indústries per al foment del multilingüisme.  
Aquesta línia pretén entre d'altres, subvencionar la traducció d'obres literàries realitzades per editorials (persones jurídiques) per al foment del multilingüisme.  
L'experiència en l'execució d'aquesta línia de subvenció acredita que la producció editorial es produeix no només mitjançant persones jurídiques, sinó que també hi ha persones físiques, degudament registrades en termes d'activitat econòmica, que realitzen aquesta activitat editorial i que podrien ser beneficiàries de les ajudes per al foment del multilingüisme.  
Vist tot això i fent ús de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 173/2020, de 24 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Primer  
Modificar el Pla estratègic de subvencions 2020-2023 de la Conselleria d'Educació, Cultura i Esport, d'acord amb el següent detall:  
  
- Modificació de la línia de subvenció C13277501, «Foment del multilingüisme autocentrat en el sector privat», en els termes de l'annex únic.  
  
Segon  
Ordenar la seua publicació en el Diari Oficial de la Generalitat Valenciana, de conformitat amb el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, en la pàgina web de la Conselleria d'Educació, Cultura i Esport, així com en el Portal de Transparència de la Generalitat GVA Oberta.  
  
València, 12 de maig de 2023.- La consellera d'Educació, Cultura i Esport, p. d. (R 13.04.2022, DOGV 9328), la sotssecretària: Eva María Coscollá Grau.  
  
  
  
ANNEX ÚNIC  
Modificació del Pla estratègic de subvencions 2020-2023 de la Conselleria d'Educació, Cultura i Esport  
  
Es modifica el Pla estratègic de subvencions 2020-2023 de la Conselleria d'Educació, Cultura i Esport, en el capítol referit a la Direcció General de Política Lingüística i Gestió del Multilingüisme, la següent línia de subvenció:  
  
Línia de subvenció:  
Codi: S3168000  
Denominació: Ajudes a empreses, comerços i indústries per al foment del multilingüisme.  
Manera de concessió: concurrència competitiva.  
Beneficiaris: empreses, comerços i indústries.  
Descripció i finalitat: ajudes per a subvencionar les activitats de promoció del multilingüisme realitzades per les empreses, comerços i indústries.  
1. Àrees de competències afectades i sectors cap als quals es dirigeixen les ajudes:  
Subvencionar la promoció del valencià per part de les empreses, comerços i indústries. La producció i realització d'activitats musicals i la traducció d'obres literàries realitzades per editorials per al foment del multilingüisme. Subvencionar l'emissió i publicació d'anuncis (empreses de publicitat), la projecció de pel·lícules i la realització d'obres teatrals en valencià i el foment del seu ús en llibreries.  
  
2. Objectius i efectes que es pretenen amb l'aplicació:  
La realització d'activitats de promoció de l'ús del valencià en el sector comercial i empresarial, el foment del valencià en l'àmbit socioeconòmic.  
3. Termini necessari per a la consecució: anual, 5 anys.  
4. Costos previsibles per a la realització i fonts de finançament:  
2.500.000 €, fons propis.  
5. Línies bàsiques de les bases reguladores:  
Presentació de sol·licituds i documentació, d'acord amb la convocatòria; baremació per la comissió tècnica avaluadora; resolució de concessió pel titular de la conselleria, i justificació de les activitats dins del termini.  
6. Mecanisme: convocatòria anual subvenciones.  
7. Calendari: fins al 31 de desembre de cada any.  
8. Indicadors de seguiment i avaluació: ajudes que fomenten el multilingüisme, 50.